(98) 



bonnes villes et de tout le plat palis sont en armes et en hosl 

 pour nostre destruclion devant la bonne ville de Paris et ont 

 esté à Meaulx lan de bonne foy les citoyens les avoient reçeus, 

 lan il ont destruit la cité et tous les ciloiens et fait plusieurs 

 horribles mauls, selon ce que de ce et des choses dessusdiles et 

 de plusieurs autres vous porra plus plainement apparoir par 

 certains rooles, lesquels nous vous envolons soubz le contre-scel 

 de la ville de Paris clos. Et vous supplions et prions tant et si 

 acerles comme plus poons que tout vostre commun assemblé 

 et en audience vous plaise lesdis rooles faire lire avecques ces 

 présentes et clèrement exposer à vostre commun les choses qui 

 contenues y sont. 



Très-chiers seigneurs et bons amis, nous pensons que vous 

 avez bien oy parler comment très-grant multitude de nobles, tant 

 de vostre paiis de Flandres, d'Artois, de Boulonois, de Guinois, 

 de Ponthieu , de Haynault , de Corbiois , de Beauvoisis et de Ver- 

 mendois, comme de plusieurs autres lieux par manière universele 

 de nobles universaument contre non nobles, sens faire distinction 

 quelconques de coulpables ou non coulpables, de bons ou de 

 mauvais, sont venuz en armes par manière d'ostilité, de murdre 

 et de roberie, deçà l'yaue de la Somme et aussi deçà l'yaue d'Oise, 

 et combien que à plusieurs d'euls rien ne leur ait esté meffait, 

 toutevoies il ont ars les villes, tué les bonnes gens des paiis, sens 

 pité et miséricorde quelconques, robe et pillié tout quanques il 

 ont trouvé, femmes, enfims, prestres, religieux mis à crueuses 

 gehines pour savoir l'avoir des gens et ycels prendre et rober, et 

 plusieurs d'iceuls fait morir es gehines, les églises robées, les 

 calices, sainctuaires, chapes ostées et robez, les prestres célé- 

 brens pris et les calices ostez de devant euls et li aucun d'euls le 

 corps Nostre-Sire gelé à leurs variés, le précieux sang Nostre- 

 Sire geté à la paroit , les vaissaulx où estoit le corps Nostre-Sire 

 pris, les églises, abbaies, priorez et églises parochiaulz que il 

 ne ardoient mis à raençon et les personnes de Saincte Église, les 

 pucelles corrompues et les femmes violées en présence de leurs 



